Darnių inovacijų laboratorijoje nuo 2019 metų didesnis dėmesys yra skiriamas ekonominiam saugumui. Vykdomi moksliniai tyrimai, susiję su ekonominiu saugumu. Ypač ši tyrimo tema tapo aktuali Rusijai užpuolus Ukrainą. Laboratorijoje vykdė tyrimus du postdoktarantūros studijų studentaiai: Olena Khadzinova (tema: Įmonių ekonominio saugumo sistemos transformacija skaitmeninimo procese, 2021-2022 ir Oleksii Kalinin (tema: Įmonių ekonominio saugumo sistemos transformacija skaitmeninėje ekonomikoje, 2023-2024). Taip pat 2022-2023 metais laboratorijoje vyko ekonominio saugumo mokymai bei studentų seminarai tema "Ekonominio saugumo ateitis". Laboratorijos veikloje dalyvauja 4 doktorantūros studentai, kurių disertacijų temos susijusios su ekonominiu saugumu. Savo veikla Ekonominio saugumo mokykla siekia formuoti tarpdisciplininę tyrimų aplinką, skatina inovacijas, tarptautiškumą, ieško naujų tyrimų metodų, siekia mokslo proveržio ekonominio saugumo tyrimų lauke. Ekonominio saugumo mokyklos veiklos kryptys: moksliniai tyrimai ekonominio saugumo srityje; mokslinių projektų rengimas ir vykdymas; moksliniai tyrimai susiję su tarptautinių organizacijų finansinių išteklių apsauga nuo nusikalstamos įtakos; prekių kontrobandos kelių tyrimai; geriausios patirties ir praktikos perėmimas, įgyvendinant Europos Sąjungos direktyvas ir reglamentus ekonominio saugumo ir kovos su pinigų plovimu srityje; geriausios patirties ir praktikos perėmimas, įgyvendinant Europos Sąjungos direktyvas ir reglamentus ekonominio saugumo ir kovos su pinigų plovimu srityje; informacijos, leidžiančios nustatyti nusikalstamų sandorių ekonominiam saugumui, rinkimo ir analizės metodų taikymas; sisteminė tarpžinybinė sąveika su teisėsaugos ir reguliavimo institucijomis, ypač atliekant ekonominio saugumo tyrimus, kuriant veiksmingą tarpžinybinio bendradarbiavimo struktūrą; tarpvalstybinis bendradarbiavimas, bendravimas su kitų šalių teisėsaugos institucijų atstovais jungtinių tyrimo grupių forma; tarptautinių teisėsaugos organizacijų veiklos organizavimas.

Ekonominio saugumo mokyklos veiklos uždaviniai:

* vykdyti mokslinius tyrimus, susijusius su ekonominio saugumo klausimais. Dalyvauti rengiant mokslinių projektų paraiškas ekonominio saugumo tematika;
* vykdyti mokslinius tyirmus susijusius su rizikos bei grėsmių vertinimu ekonominio saugumo srityje;
* formuoti tarptautinę ekspertų ir dėstytojų, mokslininkų komandą, kurios veikla bus skirta valstybės institucijų, atsakingų už įvairių sričių ekonominį saugumą, darbuotojų kvalifikacijos kėlimui;
* sistemingai rengti mokymus, seminarus, paskaitas teisėsaugos ir reguliavimo institucijoms, bendradarbiaujančioms kovojant su ekonominiais nusikaltimais;
* teikti rekomendacijas ir konsultacijos ekonominio saugumo mokymo ir tyrimų klausimais;
* rengti mokslines publikacijas, studijas ir monografijas ekonominio saugumo klausimais;.